Temeljem Odluke Župana Koprivničko-križevačke županije o proglašenju prirodne nepogode – suša na području OPĆINA: Drnje, Đelekovec, Ferdinandovac, Gola, Hlebine, Kloštar Podravski, Koprivnički Bregi, Koprivnički Ivanec, Legrad, Molve, Novigrad Podravski, Peteranec, Rasinja, Sokolovac, Sveti Ivan Žabno, Sveti Petar Orehovec, Virje, Kalinovac, Kalnik, Novo Virje, Podravske Sesvete i GRADOVA: Koprivnica i Đurđevac, KLASA: 920-02/26-01/2, URBROJ: 2137-07/06-26-24, od 27. kolovoza 2026. objavljuje se
POZIV
za podnošenje prijava štete
nastale djelovanjem prirodne nepogode – SUŠA na području Općine Drnje
Pozivaju se svi vlasnici i korisnici stradalih kultura uslijed djelovanja prirodne nepogode – suše na području Općine Drnje tijekom lipnja, srpnja i kolovoza 2026. godine da prijave nastalu štetu Općini Drnje.
Prijava štete se podnosi na propisanom Obrascu PN koji je priložen uz ovaj Poziv.
Prijave se mogu podnijeti osobno na adresi:
Općina Drnje, Trg kralja Tomislava 29, 48322 Drnje ili putem e-pošte: opcina@drnje.hr
s naznakom: “Prijava štete od prirodne nepogode - suša“,
zaključno do 4. rujna 2026. godine.
Štete se prijavljuju na zakonom propisanom Obrascu PN koji mora biti popunjen u cijelosti i ovjeren potpisom.
Uz Obrazac PN, potrebno je dostaviti sljedeću dokumentaciju: 
· presliku osobne iskaznice
· presliku kartice tekućeg računa (IBAN broj)
· za štete na poljoprivredi potrebno je priložiti presliku Upisnika OPG-a (označiti broj ARKOD parcele, površina i kultura te upisati postotak štete).
Štetu u poljoprivredi mogu prijaviti svi poljoprivredni proizvođači upisani u Upisnik poljoprivrednika.
Prijava štete od prirodnih nepogoda u poljoprivredi obavezno sadržava MIBPG poljoprivrednog proizvođača te ARKOD oznaku površine za koju se šteta prijavljuje i/ili broj katastarske čestice.
U prijavi štete na poljoprivrednoj kulturi potrebno navesti poljoprivrednu kulturu, površinu (u ha) i postotak štete za poljoprivrednu kulturu.
Kod ispunjavanja obrasca obvezna su sva polja od važnosti za područje i vrstu štete.
Povjerenstvo zadržava pravo zatražiti i dodatnu dokumentaciju.
Napominjemo da je samo potpuno popunjen i pravodobno dostavljen Obrazac PN moguće dalje upisati u aplikaciju Registra štete.

Općinsko povjerenstvo za procjenu šteta od prirodnih nepogoda Općine Drnje

